CELEX: 62008CN0036
Language: mt
Date: 2008-01-31 00:00:00
Title: Kawża C-36/08: Rikors ippreżentat fil- 31 ta' Jannar 2008 — Il-Kummissjoni tal-Komunitajiet Ewropej vs Ir-Repubblika Ellenika

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/16
            
         Rikors ippreżentat fil-31 ta' Jannar 2008 — Il-Kummissjoni tal-Komunitajiet Ewropej vs Ir-Repubblika Ellenika
   (Kawża C-36/08)
   (2008/C 92/29)
   Lingwa tal-kawża: Il-Grieg
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: G. Zabbos u H Støvlbæk, bħala aġenti)
   
      Konvenuta: Ir-Repubblika Ellenika
   Talbiet tar-rikorrenti
   
               —
            
            
               Tiddikjara li, billi adottat u żammet fis-seħħ liġijiet bħalma huwa l-Artikolu 29(d.1) u (d.2) tal-liġi 3209/03 (Ġurnal tal-Gvern 304 A) li mhumiex konformi ma' l-Artikoli 30, 31 u 36 tad-Direttiva Nru 93/16/KEE (1) u billi ma rtiratx d-diplomi mogħtija mingħajr osservanza tal-kundizzjonijiet deskritti mid-direttiva ċċitata iktar 'il fuq, ir-Repubblika Ellenika naqset milli twettaq l-obbligi imposti fuqha skond l-Artikoli 30, 31 u 36 ta' din id-direttiva;
            
         
               —
            
            
               tikkundanna lir-Repubblika Ellenika għall-ispejjeż.
            
         Motivi u argumenti prinċipali
   Skond il-Kummissjoni, it-tobba msemmija fl-Artikolu 29(d.1) tal-liġi 3209/03, għandhom drittijiet miksuba fis-sens ta' l-Artikolu 36 tad-Direttiva tal-Kunsill Nru 93/16/KEE; għaldaqstant huma awtorizzati jeżerċitaw attivitajiet bħala tobba fil-kuntest tas-sistema nazzjonali ta' sigurtà soċjali u għandu jingħatalhom ċertifikat li huwa attestazzjoni tad-drittijiet miksuba tagħhom. Madankollu, l-għoti tal-kwalifika ta' tabib ġeneralista, mingħajr ma l-persuni kkonċernati jkunu segwew taħriġ speċjali f'dan ir-rigward imur kontra l-Artikoli 30 u 31 tad-direttiva. Konsegwentement, l-awtoritajiet Elleniċi għandhom jirtiraw id-diplomi li ngħataw mingħajr ma ġew osservati l-kundizzjonijiet supplementari tad-direttiva.
   
      (1)  ĠU L 165, 7.7.1993, p. 1.